钦定古今图书集成/明伦汇编/家范典/第039卷 > 近思录 > 《教子》
## 钦定古今图书集成/明伦汇编/家范典/第039卷 > 近思录 > 《教子》

伊川先生曰：“古人生子，能食能言，而教之《大学》之法，
以豫为先。人之幼也，知思未有所主，便当以格言至
论日陈于前，虽未晓知，且当熏聒，使盈耳充腹，久自
安习，若固有之，虽以他言惑之，不能入也。若为之不
豫，及乎稍长，私意偏好生于内，众口辩言铄于外，欲
其纯完，不可得也。”

横渠先生曰：“古之小儿便能敬事长者，与之提携，则
两手奉长者之手，问之，掩口而对。盖稍不敬事，便不
忠信。故教小儿且先安详恭敬。”